
ประกาศ อำเภอหาดใหญ่
เรื่อง สอบราคาจ้างเหมาก่อสร้างสะพานคอนกรีตเสริมเหล็ก
บริเวณสะพานข้ามคลองพระบาท หลังวัดพระบาท
ตำบลบ้านพรุ  อำเภอหาดใหญ่ จังหวัดสงขลา
************************


ด้วยอำเภอหาดใหญ่  จังหวัดสงขลา  มีความประสงค์สอบราคาจ้างเหมาก่อสร้างสะพานคอนกรีตเสริมเหล็ก  บริเวณสะพานข้ามคลองพระบาท  หลังวัดพระบาท  ตำบลบ้านพรุ  อำเภอหาดใหญ่  จังหวัดสงขลา  จำนวน  1  โครงการ (ตามรายละเอียดและแบบแปลนที่อำเภอกำหนด)  ราคากลางของงานที่ก่อสร้างสะพานคอนกรีตฯ  ครั้งนี้  จำนวน  1,300,000.-บาท  (หนึ่งล้านสามแสนบาทถ้วน)


ผู้มีสิทธิเสนอราคาจะต้องมีคุณสมบัติ  ดังต่อไปนี้
1. ต้องเป็นผู้มีอาชีพรับจ้างก่อสร้างสะพาน คสลฯ
2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
3. ไม่เป็นผู้ได้รับเอกสิทธิหรือความคุ้มกัน  ซึ่งปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่ง  ให้สละสิทธิความคุ้มกันเช่นว่านั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่ที่ทำการปกครองอำเภอหาดใหญ่  ณ. วันที่ประกาศสอบราคา  หรือ ไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

กำหนดดูสถานที่ ในวันที่
5  เมษายน  2555  เวลา 11.00 น. โดยพร้อมกัน  ณ. วัดพระบาท  ตำบลบ้านพรุ  อำเภอหาดใหญ่  จังหวัดสงขลา

กำหนดยื่นซองสอบราคา  ในวันที่  10  เมษายน  2555  ตั้งแต่เวลา  10.00 น. – 12.00 น. ณ. งานการเงินฯ ที่ทำการปกครองอำเภอหาดใหญ่  และกำหนดเปิดซองสอบราคาในวันที่  11  เมษายน  2555  เวลา  10.30 น.  เป็นต้นไป

ผู้สนใจขอซื้อเอกสารสอบราคา ในราคาชุดละ  4,000.-บาท  ณ. งานการเงินฯ  ที่ทำการปกครองอำเภอหาดใหญ่  จังหวัดสงขลา  ในวันที่  28  มีนาคม - 9  เมษายน  2555  ในวันและเวลาราชการ  หรือสอบถามทางโทรศัพท์หมายเลข 074-259221

ประกาศ ณ. วันที่  28  มีนาคม  2555

